VIDEO: Obetí útokov pri Damasku je najmenej 60, prihlásil sa IS
TASR, 31. januára 2016 13:46, aktualizované 31. januára 18:12
V uliciach tohto šiitského predmestia Damasku v blízkosti dôležitej šiitskej mešity explodovali auto naložené výbušninou a dvaja samovražední útočníci.
K incidentu sa následne prihlásila sunnitská extrémistická skupina Islamský štát (IS), uviedla spravodajská agentúra Amak spriaznená s týmito militantmi. Dve operácie podľa nej "zasiahli najdôležitejšiu základňu šiitských militantov v Damasku".
Agentúra Reuters sa odvoláva na informácie získané od Sýrskeho pozorovateľského centra pre ľudské práva (SOHR).
V meste Sajjída Zajnab, ležiacom niekoľko kilometrov južne od centra Damasku, sa nachádza rovnomenná mešita, ktorá je považovaná za najposvätnejšiu šiitskú svätyňu na území Sýrie.
Najnovšie teroristické útoky v Sýrii sa odorali v čase, keď tamojšia vláda a povstalci začínajú nové kolo mierových rokovaní v Ženeve pod záštitou OSN.
Oblasť v okolí mešity Sajjída Zajnab bola dejiskom prudkých bojov v počiatočnej fáze sýrskeho konfliktu, ktorý vypukol v roku 2011. Neskôr ju však začali chrániť sýrske vládne sily a šiitské milície pod vedením libanonskej skupiny Hizballáh.
Najnovšie články v rubrike
Výbuchy na koncerte Manchestri si vyžiadli mŕtvych a zranených
Medzi účastníkmi podujatia vypukla panika a vybiehali z koncertnej siene so slzami v očiach.
WHO: Ebola má v KDR štvrtú obeť, podozrivých prípadov je 37
Okolo 400 ľudí zostáva naďalej na pozorovaní, pretože prišli do kontaktu s chorými.
Srbský premiér a budúci prezident potvrdil vojenskú neutralitu krajiny
Srbsko si položilo za cieľ zachovanie vojenskej neutrality, vstup do Európskej únie a udržiavanie čo možno najlepších vzťahov s Ruskou federáciou a Čínskou ľudovou republikou, vyhlásil Vučič.